FOTO Președinta Maia Sandu a conferit distincții de stat mai multor personalități din diverse domenii de activitate
Președinta R. Moldova, Maia Sandu, a înmânat, miercuri, 27 martie, distincții de stat pentru mai mulți cetățeni care au obținut succese în diferite domenii de activitate, printre care cultură, economie, securitate și ordine publică, învățământ și sport.
"Astăzi am înmânat distincții pentru mai mulți cetățeni valoroși ai țării noastre, care prin activitatea lor contribuie zi de zi la binele comun. Cu această ocazie, am primit la Președinție oameni din diverse domenii, dar toate la fel de importante – cultură, economie, securitate și ordine publică, învățământ și sport", a scris șefa statului într-o postare pe Facebook.
Printre cei cărora li s-au conferit distincții de stat se numără artiștii Cătălin Josan, Cristofor Aldea-Teodorovici, Ana Cernivoca, Mark Oselski și Andrei Lifenco.